C 33/9

VALSTS ATBALSTS

(Eiropas Kopienas dibināšanas līguma 87. un 89. pants)

Komisijas paziņojums citām dalībvalstīm un citām ieinteresētajām pusēm saskaņā ar EK Līguma 88. panta 2. punktu

par valsts atbalstu Nr. C 21/05 (ex PL 45/04) — Poczta Polska kompensācija par vispārējo pasta pakalpojumu sniegšanu 2004.-2005. gadā

(Dokuments attiecas uz EEZ)

(2007/C 33/06)

Komisija ar šādu 2007. gada 9. janvāra vēstuli informēja Poliju par lēmumu daļēji izbeigt EK Līguma 88. panta 2. punktā paredzēto procedūru.

“Polijas iestādes ar e-pastu 2004. gada 30. aprīlī paziņoja par divām valsts atbalsta shēmām par labu Polijas pasta operatoram Poczta Polska atbilstoši “pārejas posma procedūrai”, kura paredzēta Pievienošanās akta IV.3 pielikumā, kas ir daļa no Līguma par Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanos Eiropas Savienībai.

Abas atbalsta shēmas ir reģistrētas ar šādiem numuriem: PL 45/04: “Kompensācija Poczta Polska par vispārējo pasta pakalpojumu sniegšanu” un PL 49/04: “Atbalsts Poczta Polska ieguldījumiem saistībā ar vispārējo pasta pakalpojumu sniegšanu”.

Komisija 26.7.2004., 26.11.2004. un 7.2.2005. pieprasīja papildu informāciju. Polijas iestādes iesniedza papildu informāciju ar vēstulēm, kas datētas ar 10.9.2004., 27.10.2004., 3.12.2004. un 29.3.2005. Polijas iestāžu un Komisijas dienestu tikšanās notika 25.10.2004. un 31.1.2005. Komisija 2005. gada 20. jūnijā saņēma papildu informāciju no Polijas iestādēm.

Komisija 2005. gada 29. jūnija vēstulē informēja Poliju par savu lēmumu uzsākt EK Līguma 88. panta 2. punktā paredzēto procedūru attiecībā uz abām atbalsta shēmām.

Abas atbalsta shēmas ir reģistrētas ar šādiem numuriem: C 21/05: “Kompensācija Poczta Polska par vispārējo pasta pakalpojumu sniegšanu”; un C 22/05: “Atbalsts Poczta Polska ieguldījumiem saistībā ar vispārējo pasta pakalpojumu sniegšanu”.

Komisijas lēmums uzsākt procedūru tika publicēts Eiropas Savienības Oficiālajā Vēstnesī (1). Komisija aicināja ieinteresētās personas iesniegt savus apsvērumus.

Komisija no ieinteresētajām pusēm piezīmes nesaņēma.

Polija iesniedza savas piezīmes 2005. gada 9. augusta vēstulē. Polijas iestāžu un Komisijas pārstāvju sanāksme notika 2006. gada 10. janvārī Komisija pieprasīja papildu informāciju 2006. gada 24. janvāra vēstulē.

Polijas iestādes 2006. gada 10. februāra vēstulē informēja Komisiju par savu nodomu atsaukt paziņojumu par atbalsta shēmu C 22/05:“Atbalsts Poczta Polska ieguldījumiem saistībā ar vispārējo pasta pakalpojumu sniegšanu”. Atbildot uz Komisijas 2006. gada 27. februāra pieprasījumu, Polijas iestādes 2006. gada 13. marta vēstulē norādīja, ka tās neturpinās paziņojumā minēto atbalsta projektu.

Ar 2006. gada 27. aprīļa lēmumu Komisija nolēma pārtraukt EK Līguma 88. panta 2. punktā paredzēto procedūru attiecībā uz atbalstu C 22/05:“Atbalsts Poczta Polska ieguldījumiem saistībā ar vispārējo pasta pakalpojumu sniegšanu”, jo tai vairs nebija priekšmeta (2), tā kā atbalsts netika īstenots.

Ar 2006. gada 23. februāra vēstuli Polijas iestādes nosūtīja Komisijai papildu informāciju attiecībā uz atbalsta shēmu C 21/05: Kompensācija Poczta Polska par vispārējo pasta pakalpojumu sniegšanu. Polijas iestādes noradīja, ka 2004. un 2005. gadā valsts kompensācija netika piešķirta Poczta Polska pasta pakalpojumu sniegšanai. Minētā atbalsta shēma netika finansēta un piemērota 2004. un 2005. gadā.

Ņemot vērā iepriekš minēto, Komisija nolemj daļēji pārtraukt EK Līguma 88. panta 2. punktā paredzēto procedūru attiecībā uz atbalstu C 21/05:“Atbalsts Poczta Polska ieguldījumiem saistībā ar vispārējo pasta pakalpojumu sniegšanu laikposmā no 2004. līdz 2005. gadam”, jo tai vairs nav priekšmeta, jo atbalsts netika īstenots 2004. un 2005. gadā. EK Līguma 88. panta 2. punktā paredzētā procedūra joprojām ir spēkā laikposmam no 2006. gada janvāra.”